Diari Oficial de la Generalitat Valenciana


Sumari del DOGV 6406, del 26-11-2010 (2010/12884)

RESOLUCIÓ de 8 de novembre de 2010, de la presidència del Consorci Espacial Valencià, per la qual es dóna publicitat a determinades delegacions de competència de la Junta de Govern i de la presidència en altres òrgans.
--------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6406

Data del DOGV
:   26-11-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/12964


Data del document
:   08-11-2010

Organisme emissor
:   Consorci Espacial València

Tipus de document
:   Resolució

RESOLUCIÓ de 8 de novembre de 2010, de la presidència del Consorci Espacial Valencià, per la qual es dóna publicitat a determinades delegacions de competència de la Junta de Govern i de la presidència en altres òrgans. [2010/12223]  
Els Estatuts del Consorci Espacial Valencià, aprovats per l'Acord de 12 de març de 2010, del Consell (DOCV núm. 6227, de 16.03.2010), atribuïxen a la Junta de Govern diferents competències en relació amb la gestió ordinària del mateix.   
Reunida la Junta de Govern esmentada en data de 28 d'octubre de 2010, van ser adoptats, entre altres, determinats acords de delegació d'estes competències a favor d'altres òrgans del consorci, tot això de conformitat amb els esmentats Estatuts.  
En virtut d'això, i de conformitat amb la delegació del president del Consorci Espacial Valencià en la Secretaria Autonòmica d'Universitat i Ciència, de 18 d'octubre de 2010, i amb el que establixen els articles 13 i 14 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, esta presidència resol:  
Primer  
Donar publicitat a través de la seua inserció en el Diari Oficial de la Comunitat Valenciana, a les següents delegacions de competència efectuades per la Junta de Govern del Consorci Espacial Valencià a favor dels òrgans que s'indiquen a continuació, i amb l'abast que igualment es determina:  
1. Delegació en el gerent per a l'execució d'operacions de gasto (contractació d'obres, subministraments i serveis) per un import inferior a 15.000 euros.  
2. Delegació en la Secretaria Autonòmica d'Universitat i Ciència per a l'execució d'operacions de gasto (contractació d'obres, subministraments i servicis) per un import igual o superior a 15.000 euros.  
3. Delegació en el vicepresident de la Comissió Executiva perquè, en els casos d'absència, malaltia, vacances o una altra causa justificada del president de la Comissió Executiva, puga realitzar de forma mancomunada amb el gerent, el concert de préstecs, operacions de tresoreria, obertura i tancament de comptes bancaris i estalvi, tant físicament com per mitjans electrònics (banca electrònica)  
4. Delegació en el president del Consorci Espacial Valencià, i quan este ho estime oportú en el president de la Comissió Executiva del mencionat consorci, per a la firma d'acords marc de col·laboració amb altres entitats en aspectes relacionats amb el sector Espai, sense perjuí que en cas de malaltia, vacances o una altra absència justificada del president de la Comissió Executiva, siga el vicepresident de la Comissió Executiva qui signe els acords marc de col·laboració amb altres entitats en aspectes relacionats amb el sector Espai.  
Contra esta resolució, que esgota la via administrativa, els interessats podran interposar recurs contenciós administratiu en el termini de dos mesos, a comptar de l'endemà de la seua publicació, davant de la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que s'estableix als articles 10.1.a i 46.1 de la Llei 29/1998, de 13 de juliol, reguladora de la Jurisdicció Contenciosa Administrativa, o potestativament, recurs de reposició davant d'este mateix òrgan, en el termini d'un mes, computat en els termes ja referits, de conformitat amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú, sense perjuí que els interessats puguen interposar qualsevol altre que estimen procedent.  
València, 8 de novembre de 2010 - La secretària autonòmica d'Universitat i Ciència (p. d. 18.10.2010): Mª Amparo Camarero Olivas.